**Velkommen som bruger på Depotgården**

Vi byder dig velkommen på Depotgården, og vil gerne informere dig lidt om vores hus.

Depotgården drives i et tæt samarbejde mellem Brugerbestyrelsen og de kommunalt ansatte på Depotgården.

For at bruge Depotgårdes mange værksteder, skal du være medlem af Brugerforeningen.

På alle værkstederne er der frivillige, som hjælper brugerne i gang. Værkstederne kan ikke fungere uden de frivillige.

Vi forventer og håber, at du som bruger deltager i at få de enkelte værksteder til at fungere bedst muligt og derfor også hjælper med at holde huset pænt og rent.

Brugerbestyrelsen er valgt blandt alle brugere, på Depotgårdens generalforsamling. Generalforsamlingen afholdes i 1. kvartal.

Kontingentet på 600,00 kr., betales via bank overførsel til reg. nr. 0757 konto nr. 3224391438 og er kontingent til Brugerforeningen pr. år.

Brugerforeningens bestyrelsen administrerer kontingentet.

En del af kontingentet, 100.000 kr., betaler Brugerforeningen til Fredericia kommune, som et tilskud til driften af Depotgården.

De resterende kontingentindbetalinger bruges f.eks. til den gratis kaffe man kan nyde, frivillige arrangementer, små investeringer og vedligehold på værkstederne.

Brugerbestyrelsen er ansvarlig for caféen og foreningens budget.

Lederen af Depotgården er ansvarlig for det kommunale budget, som bl.a. dækker indkøb af materialer mm. på værkstederne, samt daglig drift af huset.

Vil du vide mere, kan du gå på Depotgårdens hjemmeside: www.depotgaarden.dk

Du er altid velkommen til at henvende sig til et bestyrelsesmedlem, eller skrive en mail til depotgaarden7000@gmail.com.

Hold dig opdateret på opslagstavlen i caféen, på *depotgården.dk* og vores Facebook side ”*Depotgården – dit kreative hus”*.

Venlig hilsen

*Brugerbestyrelsen og Ledelsen på Depotgården*